open-index/open-wikipedia-markdown huggingface dataset:
אברהם קופשיץ

הרב **אברהם הכהן קופשיץ** (ז' בניסן תרפ"ח, מרץ 1928 - כ"ח בחשוון תשע"ד, 1 בנובמבר 2013) היה רב שכונת נווה צבי בירושלים במשך חמישים שנה, מראשי ישיבת טשיבין וראש הכולל בה.

## תולדותיו
נולד בבתי מחסה בעיר העתיקה בירושלים, בן בכור לרב צבי קופשיץ ולחיה רוחמה, בת הרב שמואל הלל שינקר. בשנותיו הראשונות גדל על ברכי אבי סבתו, הרב יוסף חיים זוננפלד. למד בתלמוד תורה עץ חיים, בישיבת תפארת צבי ולאחר מכן בישיבת תפארת ציון בבני ברק, שם למד אצל הרב מיכל יהודה ליפקוביץ. בתחילת שנות ה-40 עבר ללמוד בישיבת חברון בירושלים. אביו הקפיד לבוא לישיבה מדי ערב וללמוד עם בנו בשעות הלילה, כדי להשגיח עליו לבל יושפע מהאווירה ששררה באותן שנים שסחפה צעירים חרדים להתגייס לשורות ארגוני המחתרות. במשך כמה שנים היה נבחן מדי שבוע על ידי הרב זליג ראובן בנגיס, ראב"ד העדה החרדית.

בשנת 1950 נישא למינה, בתו של הרב חיים שרגא פייבל פרנק, רבה של שכונת ימין משה בירושלים. לאחר נישואיו למד בכולל של ישיבת חברון ולאחר מכן בכולל של ארגון תל"ת בבית שמש, שם שהה במשך כל ימות השבוע ושב לביתו לשבת. במשך שנה היה מתלמידיו הקבועים של הרב יצחק זאב סולובייצ'יק.

בשנת 1964, עם הקמת שכונת נוה צבי, התמנה כרב השכונה וכיהן כרב בית המדרש "אור הצפון" בשכונה. בשנת 1966, זמן קצר לפני פטירת הרב דב בריש וידנפלד, הצטרף לצוות הר"מים של ישיבתו - כוכב מיעקב. לאחר תקופה התמנה לעמוד בראשות כולל האברכים של הישיבה.

ישב בהרכבים של בית הדין בירושלים יחד עם רבני העיר הרב בצלאל ז'ולטי ולאחר מכן הרב יצחק קוליץ. היה אב"ד בבית הדין לממונות בירושלים ושימש רבות כבורר בסכסוכים ממוניים.

נפטר בכ"ח בחשוון תשע"ד, שעות ספורות לפני כניסת שבת. הלווייתו יצאה מישיבת כוכב מיעקב ועברה דרך בית הכנסת "אור הצפון" שבשכונת נוה צבי. נקבר סמוך לכניסת השבת בבית הקברות בהר הזיתים.

## משפחתו
* בנו הרב זאב.
**חתניו:**
*הרב אליהו שוב - מראשי ישיבת אהבת תורה במודיעין עילית
*הרב משה כהן - מראשי ישיבת מאה שערים
*הרב נחום יברוב - רב השחיטה בבד"ץ שארית ישראל ומחבר סדרת "דברי סופרים"
*הרב יצחק כהנא - ראש ישיבת כנסת מרדכי במודיעין עילית
*הרב יצחק זילברמן - רב קהילת חניכי הישיבות בשכונת נווה יעקב בירושלים.

## לקריאה נוספת
*"שלושה כתרים" - פרקי חיים וקווים לדמותו של הגאון רבי אברהם קופשיץ זצ"ל, בהוצאת ספרים צוף, אב תשפ"א
## קישורים חיצוניים
* בעיתון המודיע

## הערות שוליים

קטגוריה:אנשי היישוב ילידי הארץ
קטגוריה:בוגרי ישיבת עץ חיים
קטגוריה:בוגרי ישיבת תפארת ציון
קטגוריה:בוגרי ישיבת חברון כנסת ישראל
קטגוריה:ירושלים: רבני שכונות
קטגוריה:ראשי כולל אברכים ישראלים
קטגוריה:משפחת זוננפלד
קטגוריה:משפחת פרנק
קטגוריה:דייני בתי הדין הרבניים
קטגוריה:אבות בתי דין
קטגוריה:ראשי ישיבה ישראלים
קטגוריה:בוגרי ישיבת תפארת צבי
קטגוריה:יהודים הקבורים בהר הזיתים
קטגוריה:רבני ישיבת טשעבין
קטגוריה:ישראלים שנולדו ב-1928
קטגוריה:ישראלים שנפטרו ב-2013
DEST

ממוזער|שמאל|250px|המבנה בו שכן המשרד הראשי של DEST, בעיירה סנקט גאורגן אן דר גוזן.

**Deutsche Erd- und Steinwerke GmbH** או בקיצור **DEST** (בתרגום לעברית: "חברה גרמנית לעבודות עפר ואבן") הייתה חברה בבעלות האס אס שהוקמה במטרה לרכוש ולייצר חומרי בנייה לשימוש בפרויקטים שונים בגרמניה הנאצית. DEST הייתה חברה בת של אגף W  (Amt. W) שבמשרד הראשי למשק ומנהל של האס אס (WVHA). ראש ה-WVHA היה ס"ס אוברגרופנפיהרר ולוטננט גנרל בוואפן אס אס אוסוולד פוהל, וסגנו היה גרופנפיהרר גאורג לורנר.

המשרד הראשי של DEST שכן בעיירה הקטנה סנקט גאורגן אן דר גוזן שבאוסטריה, בה הוקם בשנת 1944 מחנה החוץ של מאוטהאוזן - גוזן II.

## היסטוריה

ממוזער|שמאל|200px|"מדרגות המוות" במאוטהאוזן. האסירים במחנה הוכרחו לסחוב אבני גרניט ששקלו עשרות קילוגרמים, ולעלות איתם 186 מדרגות, כך שוב ושוב במשך היום. הנאצים ירו למוות באסירים שנפלו מתשישות.

חברת DEST הוקמה ב-29 באפריל 1938 בברלין למטרות רכישת חומרי בניין, ארגון עבודות הכפייה ופיקוח על הפעילות במחצבות. המיקום של מחנות הריכוז זקסנהאוזן (1936), בוכנוואלד (1937), פלוסנבירג (1938), מאוטהאוזן (1938), נאצוויילר-שטרוטהוף (1939), גרוס-רוזן (1940) ונוינגמה (1940) נבחר בגלל קרבתם לאתרים בעלי אדמה מתאימה לבניית לבנים או בגלל קרבתם למפעלי לבנים או מחצבות אבן. חברת DEST הצטיינה בניצול עובדי הכפייה, רובם יהודים, במחצבות; עובדי הכפייה נוצלו בצורה כה אכזרית, ו-DEST הפכה להיות לאחת הדוגמאות העיקריות לפשעי מלחמה במשפטי נירנברג. מנהל התוכנית היה ס"ס אוברגרופנפיהרר אוסוולד פוהל, שהוצב בברלין ונשפט בעוון פשעי מלחמה ב-1947 בנירנברג, ובשנת 1951 הוצא להורג בתלייה.

בשנת 1943 הפסיקה DEST להתמקד בתעשיית אבן, והחלה להתמקד בתעשיית החימוש. מכאן ואילך החברה שיחקה תפקיד מרכזי וסייעה לאס אס בכניסה לתעשיות הנשק החשובות. המרכז התעשייתי שלהם בסנקט גאורגן הפך את האס אס לאחת מהספקיות העיקריות של מרכבי מטוסים (Me-262, Bf 109), קרבינים ומקלעים לחברו כמו מסרשמיט ושטייר דיימלר פוך..

## קישורים חיצוניים

* היסטוריה של חברת DEST 
## הערות שוליים

קטגוריה:אס אס
קטגוריה:גרמניה הנאצית: תעשייה
קטגוריה:גרמניה: תעשייה
קטגוריה:תעשיית נשק בגרמניה
קטגוריה:חברות משתפות פעולה עם הנאצים
אייל (סוג)

**אייל** (שם מדעי: *Cervus*) הוא סוג של איילים גדולים החיים באזורי אקלים צפוניים באירופה, אסיה המזרחית ואמריקה, אך הם הופצו על ידי האדם לאזורים שונים כמו אוסטרליה ודרום אמריקה.

אלו איילים בעלי קרניים גדולות שנועדו למטרות חברתיות, והם נוטים להתקהל בעדרים גדולים. בעונת הרבייה כל זכר שולט על הרמון של נקבות והזכרים החלשים מקימים עדרי רווקים זמניים.

## מיון טקסונומיה
בעבר היו בסוג עוד כמה מינים שעברו לסוגים אחרים או לסוג עצמאי: אייל נקוד, יחמור, אייל דוד, אייל ת'ורולד, אייל אלדי, אייל זהוב, רוסה ורוסרבוס.
המין הקרוב ביותר ל**אייל** הוא אייל ת'ורולד.

*סוג **אייל** (*Cervus*)
**מין אייל אציל (*Cervus elaphus*)
**מין אייל מרכז-אסייתי (*Cervus hanglu*)
**מין אייל קנדי (*Cervus canadensis*)
**מין אייל סיקה (*Cervus nippon*)
**מין *Cervus ertborni* - נכחד
**מין *Cervus falconeri* - נכחד
**מין *Cervus giganteus* - נכחד
**מין *Cervus rhenanus* - נכחד

## קישורים חיצוניים

קטגוריה:אייליים
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
הרולד מרקוזה

**הרולד מרקוזה** (נולד ב-15 בנובמבר 1957) הוא פרופסור יהודי אמריקאי להיסטוריה גרמנית מודרנית. הוא מלמד באוניברסיטת קליפורניה בסנטה ברברה.

## קריירה אקדמית
מרקוזה, יליד  ווטרברי קונטיקט, הוא בעל תואר ראשון בפיזיקה מאוניברסיטת וסליאן שבמידלטאון קונטיקט. הוא קיבל תואר שני בתולדות האמנות מאוניברסיטת המבורג ב-1987, על עבודת הגמר שלו על זיכרון 1949, אשר הוקדש ל" לקורבנות הרדיפה הנאצית ומאבקי ההתנגדות".

ב-1985 מרקוזה הפיק תערוכת צילומים במומנטים ואתרי זיכרון לזכר מאורעות הנאצים ומלחמת העולם השנייה. 

ב-1986 החל לכתוב עבודת דוקטורט באוניברסיטת מישיגן שבאן ארבור על ההיסטוריה שלאחר 1945 של מה שהיה מחנה הריכוז דכאו. מרקוזה טוען שלאחר מלחמת העולם השנייה הרבה אומנות, ספרות ודיון ציבורי בגרמניה סובבים סביב הנושאים של התנגדות ושיתוף פעולה עם הרייך השלישי.

מרקוזה החל ללמד באוניברסיטת קליפורניה בסנטה ברברה ב-1992.

## משפחתו
מרקוזה התחתן פעמיים. מאשתו הראשונה נולדו לו שני ילדים. הוא נכדו של התאורטיקן הביקורתי והפילוסוף הרברט מרקוזה.

## קישורים חיצוניים
* הדף של מרקוזה באתר אוניברסיטת קליפורניה בסנטה ברברה

קטגוריה:היסטוריונים יהודים אמריקאים
קטגוריה:היסטוריונים של גרמניה
קטגוריה:בוגרי אוניברסיטת וסליאן
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת קליפורניה בסנטה ברברה
קטגוריה:אמריקאים שנולדו ב-1957
7z

ממוזער|ימין|תמונת קובץ 7z
**7z** הוא פורמט דחיסת קבצים התומך באפשרויות שונות לדחיסת נתונים, בהצפנה, ובאלגוריתמים שונים של עיבוד. 7z הופיע בהתחלה כיישום של תוכנת הארכיון . תוכנה זו מופצת באופן ציבורי תחת הרישיון הציבורי הכללי המוקטן של גנו.

הפורמט פותח על ידי איגור פבלוב, הופץ לראשונה ב-1999, וגרסתו היציבה האחרונה היא 9.20. סיווג ה-MIME של 7z הוא application/x-7z-compressed.

קוד מקור הרשמי של 7z מופץ כחלק מהקוד של 

## תכונות
*פורמט הקובץ פתוח, באופן המאפשר שילוב שיטות שונות של דחיסה, הצפנה, והמרה.
*שיעור דחיסה גבוה (תלוי בשיטת הדחיסה שבשימוש)
*הצפנת ריינדל
*תמיכה בקבצים גדולים (עד כ-16 אקסה-בית = 16*2^{60} בתים = 2^{64} בתים)
*שמות מבוססי יוניקוד
*תמיכה בקובצי ארכיון מפוצלים

## הצפנה
פורמט 7z תומך בהצפנה מבוססת אלגוריתם AES עם מפתח של 256 ביטים. המפתח מסופק על ידי המשתמש ועובר עיבוד עם פונקציית גיבוב SHA-256. ה-SHA-256 רץ 2 בחזקת 18 פעמים (262144), דבר זה יוצר השהייה משמעותית במחשבים איטיים בטרם מתחילה הדחיסה או החילוץ.

## חסרונות
פורמט 7z אינו תומך בהרשאות מערכת קבצים, ומשום כך עשוי שלא להתאים למטרות גיבוי וארכוב. פתרון לבעיה זו במערכות דמויות Unix היא המרת הנתונים לפורמט tar לפני דחיסתם עם 7z.

התוכנה אינה מאפשרת חילוץ מקבצי ארכיון "שבורים". משמעות הדבר היא שאם קובץ דחוס קיים בשלמותו בתוך קובץ ארכיון חלקי (פגום או בתהליך העברה), 7z אינו מסוגל לחלץ אותו מהארכיון כל עוד הארכיון אינו שלם.

היעדר מידע על קריסה והתאוששות, דבר העלול להוות בעיה כשקובץ ניזוק (בדומה לפורמט הדחיסה ZIP, ובשונה מ-RAR).

## ראו גם
*דחיסת נתונים

## קישורים חיצוניים
* 

## הערות שוליים

קטגוריה:רוסיה: המצאות
קטגוריה:פורמטי קבצים
כרמי כץ-בק

**כרמי כץ- בק** (נולדה בנהריה ב-11 באוגוסט 1952) היא סופרת ילדים ישראלית.

בילדותה פורסמו שיריה בעיתון הילדים "הארץ שלנו", ומגיל 14, במשך 4 שנים, הייתה כתבת נוער ב"מעריב לנוער". בחלוף השנים כתבה גם למדורה של בינה אופק ב"ידיעות אחרונות לילדים", לעיתון "פילון" ולמחליפו "קיפוד".

כרמי, בעלת תואר שני בחינוך, לימדה במשך 25 שנה את תלמידי כיתות א'-ב' בבית הספר "חרמון" בו למדה בילדותה. מתלמידיה שאבה רעיונות לסיפוריה, וכאשר פרשה מההוראה והפכה לסבתא, החלה להוציא לאור את ספריה:

*חתיכות בגרון - הוצאת ירון גולן, ספר למבוגרים
*דיסה לאפרוח - הוצאת ציבלין
*גיל הפיל נוסע לגליל - הוצאת כתר
*מי ימצא את הקול של מימי? - הוצאת ענבים
*הדרך של אלה - הוצאת ראובני ספרים
*דינו הדחפור של סבא מנחם - הוצאת ספרית פועלים

## קישורים חיצוניים
* 
* 

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות אורנים - המכללה האקדמית לחינוך
קטגוריה:בוגרי אורנים - המכללה האקדמית לחינוך
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1952
קטגוריה:ישראלים שנולדו ב-1952
מיתוג ערכי

**מיתוג ערכי** הוא תהליך בו מוסיפים למוצר כלשהו ערך מוסף, באמצעות חיבור של ערכי המותג לערכיו של קהל המטרה.

סוציולוגים העוסקים בחקר הרגלי הצריכה, זיהו כי בשנות האלפיים נולד צרכן מסוג חדש, בורגני-בוהמיין ("בובו"), המוגדר כמעמד הבינוני חדש, אשר המאפיין הבולט שלו הוא ידע שחבר לכסף.
 
צרכנים אלו מגיעים ממעמד כלכלי גבוה, בעל יכולת השפעה מבחינה תרבותית וחברתית. צרכן זה מבצע את החלטות הרכישה שלו על בסיס מימוש עצמי ולא על בסיס סטטוס חברתי או כלכלי. 

הרעיון המנחה את הצרכן המבצע החלטות קניה על בסיס ערכי הוא כי יכולתו הכלכלית אינה הופכת אדם למאושר, אלא מאפשרת לו השגה של מימוש עצמי. המימוש העצמי הוא הביטוי האמיתי של תחושת האושר. 

העיקרון הצרכני העומד בפני אותם לקוחות הפועלים משיקולים ערכיים הוא כי רכישת מוצר המיטיב עם הקונה  כשם שהוא מיטיב עם העולם, היא לגיטימית.

## תהליך המיתוג הערכי
# הגדרת קהל המטרה של המותג
# זיהוי נקודות החוזק של המותג והערכים אותו הוא מיצג 
# התאמת ערכי המותג לערכי קהל המטרה 
# יצירת שפה גרפית ומיתוג המחבר בין ערכי המותג וערכי קהל המטרה

## קישורים חיצוניים
*לקריאה נוספת על התהליך
*מיתוג ערכי – כיצד נעלה את ערכו של המותג כדי שהלקוחות יהיו מוכנים לשלם עבורו יותר?, ענבר בזק, דה מרקט, אוקטובר 2013
*

קטגוריה:פסיכולוגיה חברתית
מטרופוליס (מגזין)

**מטרופוליס** הוא רבעון תרבויות-עולם ישראלי, המשלב בין ספר לכתב עת ויוצא לאור ארבע פעמים בשנה. כל גיליון מתמקד בעיר או חבל ארץ אחר בעולם. לכל גיליון מצורף מדריך כיס ומפה נפרדים.
## היסטוריה
מטרופוליס הוקם על ידי ידין רומן, העורך הראשי של חברת המגזינים "ארץ הצבי", ביחד עם דיטה קול-רומן, שהייתה אז המנהלת האמנותית ובהמשך הפכה לעורכת הראשית של מטרופוליס. המגזין מופק מאז שנת 1999 על ידי "ארץ הצבי", המוציאה לאור גם את "ארץ וטבע" ואת מגזין "ERETZ".

עיקר הכותבים של מטרופוליס הם תושבי העיר או חבל הארץ בהם מתמקד כל גיליון, המתמחים בתחומים כמו אדריכלות, תיאטרון, ספורט, מוזיקה, שפה, אוכל וקולנוע.

ד"ר דורית ריינס ערכה את הגיליון הראשון של מטרופוליס שהתמקד בעיר איסטנבול. גיליון מילאנו שיצא לאור ב-2011 היה הראשון בסדרה המוגדלת של המגזין, ואילו גיליון איים שיצא ב-2013 היה הראשון שלא עסק בנקודה גאוגרפית ספציפית אלא במושג כללי שהוא גאוגרפי, פסיכולוגי ותרבותי-חברתי.

## מדריכי מטרופוליס
בסדרת מדריכי מטרופוליס יצאו לאור עד היום למעלה מ 60 מדריכים על ערים וחבלי ארץ ברחבי העולם. כל מדריך כולל מידע שימושי למטייל והוא מחולק לפרקים לפי אזורים גאוגרפיים אשר בכל אחד מהם מופיעים האטרקציות והמוזאונים המרכזיים והמומלצים באזור, אפשרויות לינה, קניות, חיי לילה ומסעדות.

ב-2007 הורחבו המדריכים לכדי ספרונים דקים וארוכים, ואילו מדריך ניו יורק המורחב שיצא ב-2011 בישר את העיצוב החדש של מדריכים עבים ונמוכים יותר.

## קישורים חיצוניים

קטגוריה:עיתונות בעברית
קטגוריה:ישראל: כתבי עת
קטגוריה:מגזיני תיירות
G-Shock

**G-Shock** (**ג'י-שוק**) הוא מותג שעונים מבית חברת קסיו היפנית, המתאפיינים בעמידותם כנגד זעזועים ומכות קשות. השעונים מיוצרים בעיקר לספורטאים, מטיילים, הרפתקנים, צוללנים, לוחמים ובכלל לעוסקים במקצועות מאומצים ואקסטרים, כיוון שהשעון יכול להיות יעיל בספורט עם תכונות שימושיות כקוצב זמן ושעון עצר. שעון ה-G-Shock הראשון הוא הדגם 'Casio DW-5000C' אשר נוצר בשנת 1983 על ידי מהנדס שיצר את השעון על-פי רעיון ה"עשר המשולש", המהווה רעיון לסוללה שעמידה כ-10 שנים, עמידות מנפילת 10 מטרים על משטח קשיח ועמידות במים עד 10 בר (כיום השעונים עמידים במים עד 20 בר).
ממוזער|שעון קסיו G-Shock מסדרת carbon core guard

ברוב השעונים קיים שעון מעורר, קוצב זמן ושעון עצר. ישנם שעונים עם תכונות נוספות כמו ברומטר, מדחום, גאות ועוד. ישנם שעונים הנטענים מהשמש. בשנים האחרונות התווספו לשעוני החברה אפשרויות נוספות כרדיו ואזעקה.

## קישורים חיצוניים

* 

קטגוריה:חברות אלקטרוניקה
קטגוריה:חברות יפניות
קטגוריה:שעונים
קטגוריה:מותגים
יוחנן קלדי

**יוחנן קַלדִי** (נולד ב-1940 בהונגריה) הוא מנצח, לבריתן, מוזיקאי ופזמונאי ישראלי.

## ביוגרפיה
קלדי נולד ב-1940 בהונגריה בשם **יאנוש קלדי**. למד באוניברסיטת מוצרטיאום בזלצבורג שבאוסטריה. בשנת 1968, בסוף שנות העשרים לחייו, עלה לישראל.

בשנת 1969 ניצח קלדי על התזמורת הסימפונית חיפה בקונצרט לציון 100 שנים לרוסיני.

ב-1970 היה המנהל המוזיקלי של ההצגה "המכשפה" בתיאטרון גיורא גודיק.

במשך כ-16 שנה, בשנות ה-70 וה-80, היה קלדי מפיק ויועץ מוזיקלי של הטלוויזיה החינוכית. במסגרת זו ערך, יצר והפיק פסקולים לכ-1,800 תוכניות, בהן "רחוב סומסום", "גבי ודבי", "Here we are", "Neighbours", "סקוטרמן" ועוד.

קלדי ניצח על התזמורת הסימפונית ירושלים והקליט איתה מספר יצירות (רוסיני - הפתיחה "סולם המשי" פרטוש - "רונדו על נושא ספרדי") שהושמעו ברדיו ברשת א'.

לאחר מכן עבד כעצמאי, כמפיק ותמלילן של תוכניות מולטימדיה לימודיות והיסטוריות.

בעשור הראשון של המאה ה-21 חיבר מספר ליברטי לאופרות שהועלו בגרמניה, בצ'כיה וביפן. זכה בפרס ראשון, מתוך 127 מתחרים, בתחרות מטעם התיאטרון העירוני  של לוצרן, הבימה לאופרה עכשווית  ברויאל אופרה בלונדון ותיאטרון האוונגרד נט-צייט  בווינה, על חיבור ליברית לאופרה הקומית "השוד הגדול של בית המאפה", שמקורה בסיפור יפני מבוסס על הרוקי מורקמי.

## חיים אישיים
קלדי נשוי לעיתונאית הגר אֱנוֹשׁ ואב לשלושה. התגורר עם אשתו בתל אביב עד 2002, אז עברו למושב אוהד שבנגב המערבי.

## קישורים חיצוניים

* 
* תמלילן ישראלי ניצח בתחרות ליברית, באתר "הבמה", 31 באוקטובר 2007
* 
*  My Best Friend by Yohanan Kaldi, באתר יוטיוב, 29 בספטמבר 2011
* TV Days: A tribute to Yohanan Kaldi, באתר Mixcloud  
*  
* דף יוצר באקום


* Vocal Music and Contemporary Identities: Unlimited Voices in East Asia 
* RELIVE ASPHALT JUNGLE SHORTS V. 
* By DYLAN OTTO KRIDER, World of robots makes for great theater, Broomfield Enterprise, March 10, 2011
* Un opéra sur le poète Karel Hynek Macha 
* Die Preisträger: Erster Preis: Yohanan Kaldi: ‹Die große Bäckereiattacke›, operalibretto.org 


## הערות שוליים

קטגוריה:מוזיקאים ישראלים
קטגוריה:פזמונאים ישראלים
קטגוריה:מנצחים ישראלים
קטגוריה:הטלוויזיה החינוכית הישראלית - אישים
קטגוריה:ישראלים ילידי הונגריה
קטגוריה:עולים בשנות ה-1960
קטגוריה:בוגרי אוניברסיטת מוצרטיאום
קטגוריה:אנשי המושב
קטגוריה:ישראלים שנולדו ב-1940
קטגוריה:הנגב: אישים
קטגוריה:חבל צוחר
קטגוריה:מועצה אזורית אשכול: אישים
יוהנה פרנר

**יוהנה פּרֶנֶר** (23 בינואר 1938 – 30 באוקטובר 2005) הייתה אשת טלוויזיה ישראלית, מחלוצות הטלוויזיה בישראל, שנמנתה עם ראשי הטלוויזיה החינוכית, ערוץ 2 וערוץ 10.

## ביוגרפיה
יוהנה רומנה פרנר נולדה בשנת 1938 בוורשה שבפולין, לד"ר דוד פייגנברג, עורך דין ומפעילי הציונים הרוויזיוניסטים בפולין, ולדיאנה פייגנברג. אביה, שהיה מקורב לזאב ז'בוטינסקי, קרא לבתו על שם אשתו של ז'בוטינסקי. ב-1941, כשהייתה בת 3, עלתה המשפחה לארץ ישראל והתגוררה בתל אביב. על השפעת ימי ילדותה על חייה העידה לימים:
:מי שבביתו מדברים שפה שהיא לא שפת הרחוב, הופך ברבות הימים להיות בעצמו רגיש למינוריטיס (מיעוטים). אין ספק שבאישיותי יש פן של פליטים: ההורים שלי עלו מפולין והיו צריכים להתחיל הכל מאלף. לאבי היה דוקטורט במשפטים, לאימי מסטר בספרות וכשבאו לכאן נאלצו כמובן להתחיל הכל מהתחלה. שניהם מאוד אהבו את הארץ והיו אסירי תודה שכן בבואנו ארצה ניצלנו. אבל זרות מסוימת תמיד הייתה.
לאחר התיכון בתל אביב נסעה ללמוד קדם רפואה בקולג' ווסט-מרילנד (כיום קולג' מקדניאל), ליד בולטימור. בפרוץ מלחמת סיני קטעה פרנר את לימודיה בקולג' וחזרה לארץ במטרה להתגייס. היא עברה טירונות ומיד המשיכה במסלול פיקוד וסיימה קורס קצינות. לאחר שירותה הצבאי למדה באוניברסיטת תל אביב מדעי הטבע, ולאחר שהשלימה תואר שני ותעודת הוראה, החלה ללמד ביולוגיה בגימנסיה הרצליה. בשנת 1966 הצטרפה לצוות המורים של הטלוויזיה החינוכית שהחלה לשדר במרץ אותה שנה, והגישה שם שיעורי ביולוגיה מצולמים. לאחר מכן הייתה למפיקה באותה תחנה ובמשך עשרים שנה שימשה כמנהלת התוכניות של החינוכית. במסגרת זו הייתה אחראית ליצירת תוכניות מצליחות כמו "זהו זה!", "קרובים קרובים" ו"ערב חדש".

בתחילת שנות ה-90 עברה לשוק התקשורת המסחרית. היא נמנתה עם צוות ההקמה של רדיו קול הים האדום ובשנים 1994–2000 הייתה הממונה על שידורי הדרמה בשידורי קשת בערוץ 2, שם הייתה אחראית על יצירת הסדרות "בת ים ניו יורק", "שמש" "הפוך" ו"הבורגנים".

בשנת 2000 נמנתה עם קבוצת "ישראל 10" שזכתה במכרז על הפעלת ערוץ 10, ושימשה מנכ"לית הערוץ בשנתו הראשונה, יחד עם רוני אלגרנטי. לאחר מכן עברה לעבוד בחברת תקשורת שבבעלותה.

פרנר נפטרה בשנת 2005, בגיל 67, בתום התמודדות של שנתיים עם מחלת הסרטן שבה לקתה.

לאחר מותה ייסדו בני משפחתה בשיתוף עם אורי שנער קרן לקידום היצירה על שמה, "קרן יוהנה". הקרן מתמקדת בטיפוח יוצרים בטלוויזיה ובניו מדיה.

## חיים אישיים
פרנר התגוררה בתל אביב. הייתה נשואה במשך כ-45 שנה לאמנון (נפטר ב-2011), אם לבן ובת, וסבתא לנכדים.בתה, דפנה פרנר, הייתה בעבר מנהלת הפרוגרמינג והאסטרטגיה של ערוץ 10, וכיום היא אחראית התוכן והקריאייטיב בחברת הפקות.

## קישורים חיצוניים

* משדרי הביולוגיה הראשונים (1966–1971) באתר הטלוויזיה החינוכית הישראלית 
* 
* 
* 
* 
* 
* טל היינריך, יוהנה פרנר נפטרה, נענע 10, 1 בנובמבר 2005
* אורה גולן, ראיון עם יוהנה פרנר באתר iwomen, 28 בינואר 2002
* 

## הערות שוליים

קטגוריה:נשות טלוויזיה ישראליות
קטגוריה:נשות רדיו ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:הטלוויזיה החינוכית הישראלית - אישים
קטגוריה:סגל קשת
קטגוריה:סגל ערוץ עשר
קטגוריה:עולות במלחמת העולם השנייה
קטגוריה:עולים במלחמת העולם השנייה
קטגוריה:נשים הקבורות בבית הקברות ירקון
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2005
קטגוריה:ישראלים שנפטרו ב-2005
חן וינקלר

**חן וינקלר** (נולד ב-1969) הוא אמן ופסל ישראלי, קצין צה"ל במילואים בדרגת אלוף-משנה.

## ביוגרפיה
250px|ממוזער|שמאל|הפסל "ארי" של חן וינקלר בכיכר ברוך וינקלר בנתניה
וינקלר נולד וגדל בנתניה. שירת בצה"ל בחטיבה 188 ושימש כסמח"ט שריון במילואים. למד פיסול באבנים והוכשר בקורסים מתקדמים בבתי-ספר בישראל ובעולם. כן למד לימודי הנדסאי אדריכלות.

וינקלר מתכנן, מפסל ובונה אנדרטאות ופסלים באבן, בשיש ובחומרים נוספים. מרבית החומרים בהם הוא יוצר הם חומרים טבעיים שמקורם בישראל. עבודותיו הוצגו בתערוכות יחיד ובתערוכות קבוצתיות בארץ ובעולם ומוצבות במוזיאונים, בגנים ציבוריים ובמבנים. הקים עשרות אנדרטאות ומאות מצבות אומנותיות ברחבי הארץ לאנשים ומוסדות פרטיים, ליישובים ולמשרד הביטחון.

אחת מעבודותיו הידועות היא אנדרטת "הכנפיים" - אנדרטת הניצחון בנתניה, שהוקמה בשיתוף פסלים רוסים לציון ניצחון הצבא האדום על גרמניה הנאצית במלחמת העולם השנייה.

וינקלר מתמחה בפיסול סביבתי ומשתמש בפיסולו בשיטת המיחזור הירוקה, ההופכת פסולת תעשייתית למוצרי אמנות שימושיים. במסגרת מימוש חזון זה הקים חברה שבה מוסבים מדי יום כ-8 טון פסולת תעשייתית לאלמנטים מעוצבים.

בשנת 2019, יזם אירוע הוקרה למערך המילואים ובו תערוכת האמנות ״מילואים: יומן מסע״. שלושה שבועות של אירועי תרבות, תוכן ופנאי שעוסקים ומנגישים את מערך המילואים לכלל בכניסה חופשית ללא עלות. לרגל האירוע הוקם קמפיין גיוס המונים.

בשנת 2020 יצר קולקציית תכשיטים בעיצובו האישי והייחודי, מעוצב ומפוסל, המשלב בין אבנים מארץ ישראל או אבנים מאבני החושן וצורפות בכסף וזהב.

בשנת 2021 נבחר וינקלר לכהן כיו"ר איגוד האומנים של נתניה.

בשנת 2022 ערך וינקלר יחד עם בנו, אשד וינקלר, את תערוכת "אבן סגולה" - תערוכה המציגה לראשונה פיסול בקריסטלים וביקרו בה למעלה מ-30,000 איש.

וינקלר הוא מורה מוסמך ליוגה וסיים לימודי הילינג וטיפול בקריסטלים.

## עבודות מרכזיות מוצבות
[250px|ממוזער|שמאל|[אנדרטת הניצחון בנתניה בעיצובו האמנותי של וינקלר]]

## תערוכות יחיד
* 2002 - הגלריה השלישית נתניה: "אריות"
* 2003 - גלריית המגדל – תל אביב: "אבן חן"
* 2005 - מוזיאון בית התנ"ך - תל אביב: "חי צומח דומם"
* 2005 - גלריה אלטרנטיב – תל אביב: "ארץ זבת חלב ודבש"
* 2005-2008 - תערוכה משתנה בבניין ביטוח לאומי בנתניה
* 2008 גלריית המגדל – תל אביב: "צו השעה – אומנות ירוקה".
* 2019 - תערוכת הוקרה למערך המילואים: "מילואים - יומן מסע".
* 2022 - תערוכת אב ובן - "אבן סגולה".
* גלריית האמנות של חן וינקלר בנמל יפו – "לעוף עם הקריסטלים" 2023
* גלריית האמנות של חן וינקלר בנמל יפו – "מנדלה ספיריט" 2023
* מציג בתערוכה קבועה בגלריה ביפו

## תערוכות קבוצתיות

## קישורים חיצוניים

* 
* 
* 
* אירוע הוקרה למערך המילואים - דף נחיתה לפרטים והרשמה ללא עלות
* אירוע הוקרה למערך המילואים - קמפיין גיוס המונים
* תערוכת אב ובן - "אבן סגולה"
* תכשיטי האומן

קטגוריה:פסלים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1969
לורן וייסברגר (סופרת)

**לורן וייסברגר** (באנגלית: **Lauren Weisberger**; נולדה ב-28 במרץ 1977) היא סופרת אמריקאית ומחברת רב המכר מ-2003 "השטן לובשת פראדה", הנחשב כרומן מפתח המבוסס על ניסיון חייה האמיתי כעוזרת האישית של העורכת הראשית של "ווג", אנה וינטור.

## ביוגרפיה
וייסברגר נולדה בסקרנטון, פנסילבניה, למשפחה יהודית, אמה מורה ואביה מנכ"ל חנות כלבו שהפך לברוקר למשכנתאות. וייסברגר חונכה בחינוך קונסרבטיבי ומאוחר יותר בחינוך רפורמי. היא בילתה את תחילת גיל ההתבגרות שלה בקלרקס סאמיט, פנסילבניה, עיירה קטנה מחוץ לסקרנטון. בגיל 11, הוריה התגרשו והיא ואחותה הצעירה, דנה, עברו לאלנטאון, פנסילבניה, באזור עמק ליהיי של המדינה, עם אמן.

בבית הספר התיכון פארקלנד, בעיירה סאות' ווייטהול ליד אלנטאון, וייסברגר השתתפה בספורט בית ספרי, ספורט תחרותי, פרויקטים נוספים וארגונים. היא סיימה את לימודיה ב-1995.

היא למדה באוניברסיטת קורנל באיטקה, ניו יורק, לקחה כחוג הראשי לימודי אנגלית, הייתה חברה באחוות אלפא אפסילון פי וסיימה ב-1999. לאחר הקולג', היא טיילה כתרמילאית ברחבי אירופה, ישראל, מצרים, ירדן, תאילנד, הודו, נפאל והונג קונג. כשחזרה הביתה, היא עברה למנהטן והתקבלה כעוזרת האישית של וינטור ב*ווג*. היא עבדה שם עשרה חודשים בטרם עזבה עם עורך התוכן ריצ'רד סטורי. בעוד וייסברגר אמרה שחשה לא במקום במגזין, העורכת התפעולית לורי ג'ונס אמרה מאוחר יותר, "היא נראתה שמחה לחלוטין, אישה נהדרת".

וייסברגר מתגוררת בעיר ניו יורק. ב-2008 נישאה למייק כהן.

## ביבליוגרפיה
*"השטן לובשת פראדה" (2003)
*"כל מי שנחשב" (2005)
*"המירוץ אחר הטבעת" (2008)
*"לילה אחד יותר מדי" (2010)
*"הנקמה לובשת פראדה" (2013)
*"השטן לובשת לולולמון" (2018)

## קישורים חיצוניים

* 

* 
* ריאיון עם לורן וייסברגר ב-"somethingjewish"
* 
*  באתר nrg מעריב

קטגוריה:אמריקאים ילידי פנסילבניה
קטגוריה:סופרות יהודיות אמריקאיות
קטגוריה:עיתונאיות יהודיות אמריקאיות
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:סקרנטון: אישים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
T.G.I. Friday's

**טי.ג'י. איי פריידיי'ס** (לעיתים קרובות מקוצר ל-**פריידיי'ס** ברוב המדינות, בעבר עוצב כ-**T.G.I. Friday's**", או לחלופין "**FRiDAY'S**", או "**T.G.I.s**" באירלנד ובממלכה המאוחדת) היא רשת מסעדות אמריקאית המתמקדת באירוח לא רשמי.

החברה היא חטיבה בתאגיד קרלסון. שמה לקוח מהביטוי באנגלית TGIF) Thank God It's Friday – תודה לאל שהגיע יום שישי). החברה מתעקשת שפירוש ראשי התיבות הוא "Thank Goodness It's Friday" (בתרגום חופשי: סוף סוף הגיע יום שישי), למרות שב-2010 מספר פרסומות של הרשת בטלוויזיה עשו שימוש גם בביטוי הראשון. הרשת ידועה במראה שלה, עם גגות הפסים האדומים, מעקות עשויי פליז, מנורות טיפאני ושימוש רב בריהוט עתיק לעיצוב פנים.

בתחילת חודש נובמבר 2024 דווח כי החברה סגרה עשרות סניפים ופתחה בהליכי פשיטת רגל.

## תפריט
לרשת יש תפריט גדול עם דגש על משקאות אלכוהוליים, הכולל את המשקאות "האולטימטיביים" שלהם, המוגשים בכוסות בנפח 532 מ"ל (oz. 18), ולעיתים קרובות מוכנים באמצעות ליקרים מפורסמים וכהים. בנוסף, הם מתמקדים במגוון משקאות גרוסים הייחודים למותג פריידיי'ס, כגון "טרופיקולדה" ו"פריידיי'ס פריז". חלק בתפריט מוקדש ל"ג'ק דניאל'ס גריל", מבחר מוצרים עם רוטב ג'ק דניאל'ס מיוחד.
T.G.I. Friday's הגישה בעבר מנות ראשונות וקינוחים שאושרו על פי דיאטת אטקינס. ב-2006 השם אטקינס הוסר מהתפריט, אולם המסעדה ממשיכה להציע מוצרים דלי פחמימות ודלי שומן. התפריט הבריטי מציע מוצרים ללא גלוטן.

### מוצרים ברישיון
החברה נתנה את שמה ברישיון להיינץ, המייצרת שורת מזונות קפואים הנמכרים בסופר. שורה של חטיפים ומשקאות ליקר מעורבבים מראש גם היא נמכרת ברישיון. העיצוב החיצוני של מסעדות הרשת שונה ב-2009 על ידי משרד האדריכלים גיליפילאן קאלאהן, המיוצגים על ידי תאגיד המסעדנות קרלסון העולמי.

## תפעול עולמי
ממוזער|296x296px|TGI Friday's ברחבי העולם.
לפריידייס כיום למעלה מ-920 מסעדות ב-61 מדינות (מחוץ לארצות הברית). נכון לשנת 2022 אין לרשת סניפים בישראל.

## קישורים חיצוניים

* 

## הערות שוליים

קטגוריה:ניו יורק: מסעדות
ברנבא

[180px|ממוזער|שמאל|ברנבס מרפא את העני, ציור של [פאולו ורונזה]]
[180px|ממוזער|שמאל|ברנבא ב[קתדרלת סביליה]]
**יוסף** המכונה **ברנבא** (או **בר-נבא**; יוונית: Βαρνάβας) הוא דמות המוזכרת בברית החדשה, שם הוא מתואר כאחד ממפיצי הנצרות הראשונים אשר הצטרף אל שנים עשר השליחים לאחר צליבת ישו.

## חייו
ברנבא מוזכר לראשונה בספר מעשי השליחים:  שם מסופר כי לאחר שהתעמתו פטרוס ויוחנן השליח עם הכהנים בבית המקדש, קיבל עליו ברנבא את האמונה בישו, מכר את שדהו ונתן את הכסף לשליחים. פירוש שמו מוסבר שם כבן הנחמה, למרות שבארמית פירוש שמו הוא בן הנביא. קישור דומה בין נחמה לנבואה מופיע באיגרת הראשונה אל הקורינתים.

הוא נלווה לפאולוס בבואו לירושלים, ובמסעות אחרים באסיה הקטנה. נראה שלאחר פגישתם עם סרגיוס פאולוס, מושל קפריסין, התבלט פאולוס יותר מברנבא, ומשלב זה והלאה מוזכר שמו של פאולוס ראשון מבין שניהם.. בשובו מאנטיוכיה, נסע לירושלים והשתתף במועצת ירושלים, אשר דנה במצוות הנצרות (ושלאחריה נשלחה האיגרת אל הגלטים). לאחר מכן, שב ברנבא עם שליחים נוספים לאנטיוכיה. לאחר ששהו שם תקופת מה, נפרד ברנבא מפאולוס, ונסע לקפריסין עם מרקוס המבשר.

לדעת טרטוליאנוס, ברנבא הוא שכתב את האיגרת אל העברים. כמו כן, משייכת לו המסורת את כתיבת איגרת ברנבא  שנשמרה בקודקס סינאיטיקוס, שם היא נמצאת בסופה של הברית החדשה. בנוסף, נטען שהוא מחברה של הבשורה על פי ברנבא , בשורה המתארת את חיי ישו ומתוארכת למאה ה-16 והיא ככל הנראה פסאודואפיגרפיה. הבשורה תואמת את השקפת האסלאם על ישו, ואינה מתארת אותו כבן האלוהים, אלא כנביא; כמו כן, לפי בשורה זו ישו לא נצלב וקם לתחייה, אלא עלה לגן עדן בעודו בחיים.

על פי המסורת, הוצא ברנבא להורג בשנת 61 בגלל אמונתו, בעיר סלמיס שבקפריסין. עם זאת, אין עדויות ברורות בנושא.

## קישורים חיצוניים

* ברנבא באנציקלופדיה הקתולית
* מנזר ברנבא בקפריסין, באתר בנושא תיירות בצפון קפריסין
* 

## הערות שוליים

קטגוריה:קדושים נוצרים
קטגוריה:אישים בברית החדשה
קטגוריה:נפטרים ב-61
IEEE 802.3

**IEEE 802.3** היא קבוצת עבודה ואוסף של תקני המכון למהנדסי חשמל ואלקטרוניקה (IEEE) המיוצרים על ידי קבוצת העבודה המגדירה את השכבת הפיזית ואת בקרת הגישה למדיה (MAC) של שכבת קישור הנתונים, של אתרנט קווי. זו, בדרך כלל, טכנולוגיית רשת מקומית (LAN) ועם כמה יישומי רשת אזורית (WAN). חיבורים פיזיים נעשים בין צמתים ו/או התקני תשתית (רכזות, מתגים, נתבים) על ידי סוגים שונים של כבלי נחושת או סיבים אופטיים.

802.3 היא טכנולוגיה התומכת בארכיטקטורת הרשת IEEE 802.1.

802.3 מגדיר גם שיטת גישה ל-LAN באמצעות CSMA/CD.

## ראו גם

* IEEE 802.11, סט של תקני רשת אלחוטית

## קישורים חיצוניים

* קבוצת העבודה IEEE 802.3
* הורדה של SPEC 802.3  – Get IEEE 802.3 LAN/MAN CSMA/CD Access Method

קטגוריה:תקני IEEE
קטגוריה:תקנים בתקשורת מחשבים
קטגוריה:אתרנט
יחסי ישראל–נאורו

[250px|ממוזער|נשיא ישראל [יצחק הרצוג נפגש עם שגרירת נאורו הלא-תושבת מרגו דייה (Margo Deiye), 2021]]
**יחסי ישראל–נאורו** הם היחסים הדיפלומטיים הרשמיים שמתקיימים בין מדינת ישראל לבין הרפובליקה של נאורו.

את ישראל מייצג בנאורו שגריר שאינו תושב בירושלים - טיבור שלו-שלוסר וקונסוליית כבוד ביארן, בעוד שאת נאורו בישראל מייצג קונסול הכבוד ואיש התקשורת הישראלי דוד בן בסט, לצד קונסוליית כבוד בראש העין.

## היסטוריה
עוד מימי עצמאותה הראשונים של נאורו בשנת 1968, נחשבת המדינה, בדומה למדינות איים נוספות באוקיינוס השקט כגון איי מרשל, מיקרונזיה ופלאו, כתומכת עקבית של מדינת ישראל בגופים בינלאומיים, ובין היתר במסגרת דיונים והצבעות בארגון האומות המאוחדות. מדינת ישראל מכירה בנאורו החל מעת הכרזת עצמאותה.

נשיא נאורו, מרקוס סטפן, קיים ביקור רשמי בישראל במהלך ינואר 2010, יחד עם שר החוץ והמסחר של נאורו, ד"ר קיארן קקה, ושגרירת נאורו באו"ם, מרלן מוזס. במסגרת הביקור הממלכתי נפגשו שלושת הבכירים עם נשיא מדינת ישראל, שמעון פרס, שהעלה על נס את התמיכה הנאורית הבלתי מסויגת בישראל. כמו כן נפגש נשיא נאורו עם ראש ממשלת ישראל, בנימין נתניהו, עם שר החוץ, אביגדור ליברמן, ועם שרים נוספים בישראל. במסגרת הביקור, שכלל גם סיור ברמת הגולן, נטע הנשיא עץ בגן האומות שבהר הרצל.

בהמשך השנה מינה נשיא נאורו את מר דוד בן בסט כקונסול כללי בישראל.

במהלך שנת 2011 חתמו שתי המדינות על הסכם פטור מוויזה, אשר מאפשר לאזרחי שתי המדינות לקיים ביקור תיירותי לזמן מוגבל במדינה השנייה ללא צורך בהנפקת ויזה.

ב-29 בנובמבר 2012 הייתה נאורו בין 9 המדינות (איי מרשל, ארצות הברית, ישראל, נאורו, מיקרונזיה, פלאו, פנמה, צ'כיה, קנדה) שהצביעו נגד ההחלטה לשדרוג מעמדה של הרשות הפלסטינית באו"ם – מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם).

ביוני 2017 ביקר נשיא נאורו בישראל, ונפגש עם ראש הממשלה בנימין נתניהו.

בדצמבר 2017 תרמה ישראל 250 אלף שקל למתקן שפכים באי, באותו החודש הצביעה נאורו נגד בהצבעה באו"ם אשר דנה בגינוי הכרת ארצות הברית בירושלים כבירת ישראל. מוקדם יותר באותה שנה נפגשה סגנית שר החוץ ציפי חוטובלי עם בארון ואקה בוועידה.

סוכנות הסיוע הלאומית של ישראל - מש"ב חילקה כ-20 מלגות לנאורו בשנת 2017 בנוסף לאספקה רפואית והדרכה.

באוגוסט 2019 הכירה נאורו רשמית בירושלים כבירת ישראל. שר החוץ הישראלי ישראל כ"ץ שיבח את החלטת המדינה לצד הדיפלומט הישראלי יובל רותם.

בנובמבר 2021, נאורו הייתה אחת 7 מדינות שהצביעו בעד ישראל בהחלטה באו"ם. חודש לאחר מכן, הצביעה נאורו שוב בעד ישראל בהחלטה נוספת.

באוקטובר 2023 לאחר טבח שבעה באוקטובר גינתה נאורו את חמאס, וקראה לקהילה הבינלאומית להתפלל לחזרתם של השבויים והנעדרים.
## ראו גם
* יחסי איי מרשל–ישראל
* יחסי ישראל–פלאו
* יחסי ישראל–מיקרונזיה
* יחסי אוקיאניה–ישראל

## קישורים חיצוניים

* 
* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
לילה טוב ישראל

"**לילה טוב ישראל**" (נקראה בעבר "**החדשות 2 הלילה**" ו"**תוכנית הלילה**") הייתה תוכנית חדשות של חברת החדשות, ששודרה ברשת 13. התוכנית שודרה בימי ראשון-חמישי, בשעה 23:30 והנחייתה התבצעה לסירוגין בידי דוריה למפל ועמליה דואק. המהדורה הראשונה של התוכנית שודרה ב-3 בנובמבר 2013 בערוץ 2.

בעבר, יחד עם דוריה למפל הגיש את התוכנית ליאור פרידמן, עד שהאחרון עזב את עבודתו בחברת החדשות.

התוכנית מהווה סיכום מורחב של חדשות היום החולף, תוך סיקור נרחב של האירועים השונים העומדים על סדר היום במדינה על ידי הפרשנים השונים של חברת החדשות. כל תוכנית מסתיימת ב"שיר לילה" - ידוען או פוליטיקאי שעולה לשידור ובוחר שיר שסוגר את התוכנית.

החל מפיצול ערוץ 2 ב-1 בנובמבר 2017 ועד סיומה, התוכנית שודרה רק ברשת 13 בעקבות הסכם בין בעלות השליטה בחברת החדשות. כמו כן שונה שם התוכנית ל"לילה טוב ישראל".

בעקבות מיזוג רשת-עשר, התוכנית ירדה מהמסך ב-14 בינואר 2019.

## היסטוריה
בעבר היה משודר באופן קבוע בערוץ 2 מבזק חדשות קצר של כחמש דקות כל יום בחצות.

החל מ-3 בנובמבר 2013 הוחלף המשדר הקבוע של המבזק במהדורת חדשות לילית בשם "חדשות הלילה", באורך של חצי שעה, בטענה שצופים רבים לא מספיקים לראות את המהדורה המרכזית של החדשות ומבזק החדשות הקצר לא מספיק.

ב-27 ביולי 2016 שודרה המהדורה האחרונה של התוכנית בהגשת ליאור פרידמן, אשר גם בחר את "שיר הלילה".

בנובמבר 2016 התרחשו שינויים בתוכנית - המגישה הקבועה דוריה למפל יצאה לחופשת לידה ואת מקומה מילאו עידו סולומון ועמליה דואק. שם התוכנית שונה ל"תוכנית הלילה". בנוסף, עברה התוכנית לשדר פעמיים בשבוע בלבד, בימי השידור של הזכיינית רשת - רביעי וחמישי. באפריל 2017 חזרה דוריה למפל להגיש את התוכנית.

התוכנית שודרה בערוץ 2 בפעם האחרונה בליל ה-27 באוקטובר 2017, ואת שיר הלילה האחרון בערוץ 2 - "My Way" של פרנק סינטרה, בחר יעקב אילון, שפתח את שידורי הערוץ.

עם פיצול ערוץ 2 ומעבר התוכנית להיות משודרת באופן בלעדי רק בערוץ 13, מבזק חצות שב להיות משודר בשני הערוצים, גם בערוץ 13 מיד לאחר "לילה טוב ישראל".

ב-16 בדצמבר 2018 פרסם רן בוקר באתר ynet כי התוכנית צפויה לרדת מהמסך כ-5 שנים לאחר עלייתה לאוויר בעקבות מיזוג רשת וערוץ עשר, והתוכנית האחרונה שודרה ב-14 בינואר 2019. "שיר הלילה" האחרון בתוכנית היה "נגד הרוח" של שלום חנוך, שהיה אף הראשון בתוכנית אי פעם, כשנבחר על ידי יאיר לפיד.

## ראו גם
* מהדורה ראשונה
* שש עם
* מהדורת החדשות המרכזית של חברת החדשות
* היום שהיה
* חדשות הלילה
* חי בלילה
* הצינור
## קישורים חיצוניים
* 
* עמוד התוכנית "תוכנית הלילה" באתר קשת (mako)
* עמוד התוכנית "תוכנית הלילה"באתר רשת

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2013
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות חברת החדשות
קן בלנצ'רד

**קן בלנצ'רד** (באנגלית: **Ken Blanchard**; 6 במאי 1939, אורנג', ניו ג'רזי, ארצות הברית) הוא סופר, מאמן אישי, ויועץ ארגוני אמריקאי, אשר נחשב מומחה לניהול וכתב 12 רבי-מכר בתחום אשר תורגמו ל-25 שפות.

בלנצ'רד נולד בניו ג'רזי וב-1967 רכש תואר דוקטור לחינוך מאוניברסיטת קורנל. הוא ייסד ועומד בראש חברה להכשרת סגל ניהולי ולייעוץ ארגוני. יותר מ-60 ספרים, 12 מהם הפכו לרבי-מכר. ספרו "מנהל ברגע" מכר יותר מ-15 מיליון עותקים והפך לרב המכר הנמכר ביותר שלו. בלנצ'רד נחשב לאחד מהאישים המשפיעים על עולם הניהול.

## קישורים חיצוניים
* 
* קן בלנצ'רד - ספרים בעברית, באתר סימניה, אוחזר ב-4 בנובמבר 2013.
* 

## הערות שוליים

קטגוריה:סופרים אמריקאים
קטגוריה:אנשי עסקים אמריקאים
קטגוריה:מנהלים אמריקאים
קטגוריה:מנכ"לים אמריקאים
קטגוריה:בוגרי אוניברסיטת קולגייט
קטגוריה:בעלי תואר דוקטור מאוניברסיטת קורנל
קטגוריה:אמריקאים שנולדו ב-1939
גלונים

שמאל|ממוזער|250px|גלונים סימטריים
שמאל|ממוזער|250px|A=השפעה של התנועה המחזורית במים עמוקים
B=השפעה של התנועה המחזורית במים רדודים
1=התקדמות הגל
2=רכס הגל
3=עמק הגל
**גלונים** הם מבנים גאולוגיים קטנים (בקנה מידה של ס"מ) דמויי גלים הנוצרים בסלעי משקע כתוצאה מתנועת מים (זרמים או גלים) או רוח – המשתמרים על פני הסלע.

## סוגי גלונים
***גלונים אסימטריים** (*asymmetrical ripple marks*) או גם "גלוני זרם" (*Current ripple marks*) או "גלונים חד-כיווניים" (*unidirectional ripples*) הם גלונים קטנים בעלי חתך רוחב אסימטרי שבהם הרכסים חדים והעמקים מעוגלים, כאשר שיפוע המורד במעלה הזרם הוא מתון ובמורד הזרם הוא חד. זווית השיפוע במורד הזרם היא זווית השיפוע הטבעי והיא תלויה בצורת המשקעים. גלונים מסוג זה נוצרים כתוצאה מזרם חד-כיווני בסביבת היווצרות פלוביאלית (נהרית) או אאולית, והם יכולים לשמש כסמן לגבי כיוון הזרם הקדום (למשל כיוון הנהר) בתקופה שבה נוצרו.

***גלונים סימטריים** (*symmetrical ripple marks*) או "גלונים דו-כיווניים" (*bidirectional ripples*) הם גלונים בעלי חתך רוחב סימטרי כמעט סינוסואידי. הם מצויים בדרך כלל על החופים או מסמנים קיום חופים עתיקים. גלונים אלו נוצרים כתוצאה מפעולת זרם דו כיווני דוגמת גלי ים, שבהם מולקולות המים מתנדנדות בתנועה מחזורית במעגלים קטנים. חלקיק של מים בתוך הגל אינו מתקדם יחד עם הגל אלא נע במעגל קטן בין רכס הגל לעמק הגל. תנועת מולקולות מים זו זהה לכל מולקולות המים המושפעות על ידי הגל. מולקולות המים ממשיכים בכך עד לעומק השווה למחצית אורך הגל. מולקולת המים הנעה במסלול עגול פועלת על המשקעים בקרקעית ומניעה את המשקע תוך יצירת גלונים סימטריים, שבהם הרכסים חדים והעמקים מעוגלים. גלונים אלו יכולים להיות ישרים או בצורה סינוסואידית.

## גלריה

Ripple marks in Moenkopi Formation rock off of Capitol Reef Scenic Drive.jpeg|גלונים של גלים עתיקים באבן חול תצורת מואנקופי הפארק הלאומי קפיטול ריף ביוטה
WaveRipple.JPG|גלונים סימטריים, נומגון, מונגוליה
Climbing ripples.JPG|חתך רוחב בגלונים אסימטריים מטפסים, קניון זנסקר בחבל לדאק, בחלק ההודי של הרי ההימלאיה
Oszillationsrippel.JPG|גלונים שצורתם אקראית


## ראו גם
* גלוני חול

## קישורים חיצוניים

* 
* 

## הערות שוליים

קטגוריה:סדימנטולוגיה
קטגוריה:לימנולוגיה
צפרדע ארגנטינאית רחבת-פה

**צפרדע ארגנטינאית רחבת-פה** (שם מדעי: *Ceratophrys ornata*), ידועה גם כ**צפרדע ה[[פקמן]]**, היא מין ממשפחת הלפטודקטיליים, הנפוץ בעיקר ביערות הגשם של ארגנטינה, אורוגוואי וברזיל. בהיותה אכלנית כפייתית, היא תנסה לבלוע כל דבר שיתקרב לפיה הרחב, כגון חרקים, מכרסמים, לטאות וגם צפרדעים, אפילו אם גודל הטרף שלה יגרום לה לחנק.

צפרדע זו נחשבת לחלק ממשפת הלפטודקטיליים, אך ע"פ כמה חלוקות היא שייכת למשפחה של קרפדות מקרינות.

## מאפיינים
הנקבות גדלות עד לאורך של 16.5 ס"מ, ואילו הזכרים עד לאורך של 11.5 ס"מ. תוחלת החיים הממוצעת היא בין שש לשבע שנים, אם כי צפרדע זו יכולה לחיות עד לעשר שנים בשבי ואף יותר. המאפיין הבולט ביותר שלה היא פיה הרחב, שתופס כמחצית מגודל גופה. צבעו עורה הנפוץ ביותר הוא ירוק בהיר עם פסים אדומים, וכן קיימים פרטים בעלי גוון ירוק כהה, גוון שחור ואף פרטים לבקנים. קשה לקבוע את מין הצפרדע לפני שהגיעה לבשלות מינית. הדימורפיזם הזוויגי בין המינים מתבטא בהבדלי גודל וכן שלזכרים צוואר בעל גוון כהה יותר.

## תזונה
שמאל|ממוזער|250px|צפרדע פקמן לבקנית בעלת גוון צהוב בהיר
הצפרדע הארגנטינאית רחבת-הפה אינה רודפת אחר הטרף שלה אלא עומדת ללא תנועה ומחכה לטרף שיתקרב אליה. היא תנסה לאכול כל דבר שיכול להיכנס לפיה, וגם דברים הגדולים ממנה. בטבע, התפריט העיקרי של צפרדע זה כולל מכרסמים כגון עכברים, זוחלים קטנים וכן עכבישים וחרקים כגון ארבה.

הצפרדע ידועה כבעלת תיאבון פראי. היא תנסה לאכול טרף אפילו בגודל שלה. במקרה של איום על ידי בעל חיים גדול יותר, הצפרדע תיתן נשיכה חזקה לחיה המאיימת, שכן יש לה בליטות דמוי-שן בלסת התחתונה והעליונה. לעיתים היא אף תסתער קדימה לעבר בעל החיים המאיים, ללא קשר לגודלו או לחוזקו של המאיים. יש המגדלים את הצפרדע כחיית מחמד, ומאכילים אותה בחרקי ארבה בוגרים, צרצרים חומים ושחורים ועכברים. ישנם פרטים שניזונים גם מדגים. מחקרים הראו שאם צפרדע זו תאכל רק עכברים ומכרסמים אחרים היא תתחיל לצבור שומן והדבר יוביל לעיוורון ולמוות.

## רבייה
נקבת הצפרדע מטילה כ-2,000 ביצים במים, שהופכים ללראשנים לאחר כשבועיים.

## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי תומאס בל
קטגוריה:קרפדות מקרינות
קטגוריה:ברזיל: דו-חיים
קטגוריה:דו-חיים ביער האמזונאס
גסות רוח

**גסות רוח** היא התנהגות המבטאת חוסר כבוד כלפי הזולת. התנהגות זו סותרת כללי נימוס והתנהגות לזולת אשר מקובלים בדרך כלל בחברה.

בתלמוד, מוצגת משמעות אחרת של הביטוי, שמשמעה חוסר יכולת להתחבר רגשית לליריקה (ירוש' פסח' ה לב.).  

## ביטויים לגסות רוח
גסות רוח יכולה לבוא לידי ביטוי בדיבור או בתקשורת בלתי-מילולית כמו הבעות פנים, נימת דיבור ומחוות גופניות.

**דוגמאות לגסות רוח**: חוצפה, חוסר התחשבות, חוסר רגישות, פגיעה בכוונה, חוסר נימוס, עלבון, הפרת איסורים, סטייה ותועבה. 

### הבדלים תרבותיים

פעולות שנחשבות במקומות מסוימים כגסות רוח לא בהכרח נחשבות גם במקום אחר כגסות רוח; תפיסת הפעולה יכולה להשתנות בהתאם למקום, לזמן ולהקשר. הבדלים מבחינה חברתית, דתית וזהות מגדרית יכולים להשפיע על ההסתכלות על התנהגות מסוימת. כתוצאה מכך, התנהגות מסוימת שנחשבה למקובלת לחלוטין על ידי קבוצת אנשים אחת, יכולה להיחשב כגסת רוח לחלוטין על ידי קבוצה אנשים אחרת.

למשל, בזמן שקטיפת פרות מעצים שמוצבים ברחוב ברשות הכלל יכולה להיות מעשה לגיטימי במדינה מסוימת, אזי במדינה אחרת יכול הדבר להיות לא מכובד ולא ראוי, אף על פי שאינו מוגדר בחוק כדבר אסור.

## היבטים חברתיים
היכולת להבחין בין התנהגויות הנחשבות לגסות רוח בתרבות מסוימת לבין התנהגויות אחרות חשובה ליצירת קשרים בין-אישיים ולהשתלבות בחברה. התנהגות גסת רוח יכולה להשפיע על הרושם הראשוני שהאדם יוצר. במקרים מסוימים, גסות רוח קיצונית עלולה להוות עבירה פלילית. בישראל, למשל, קיימת עבירת לשון הרע שבה מי שמפרסם דברים משפילים ולא מכבדים על אודות אדם אחר, יכול להסתכן בכך שייתבע על ידו וייאלץ לשלם לו פיצויים לפי חוק איסור לשון הרע.

המודעות להתנהגויות גסות רוח והשלכותיהן נרכשת במהלך ההתפתחות החברתית, כחלק מתהליך החיברות, תוך צפייה, למידה וחינוך של ההתנהגויות החברתיות במהלך הצמיחה התרבותית.

קטגוריה:נימוסים
פייסנדרוס

**פייסנדרוס** (ביוונית: **Πείσανδρος**, בלטינית: **Peisander**) היה מצביא ספרטני שלחם במלחמה הקורינתית.

ב-395 לפנה"ס נבחר על ידי אגסילאוס השני, מלך ספרטה, למפקד הצי הספרטני אף שלא היה לו כל ניסיון מתאים. פלוטרכוס כותב, כי אגסילאוס "טעה, כפי שסברו, כשמינה את פייסנדרוס למפקד-הצי, שכן היו קשישים ומומחים ממנו שהיו ראויים לשררה זו. והוא מסר לו את השלטון על הצי לא מדאגה לטובת המולדת, אלא מתוך חשבונות של קשרי-משפחה, ומפני שרצה לעשות נחת-רוח לאשתו, שהייתה אחותו של פייסנדרוס." שנה לאחר מכן, ב-394 לפנה"ס, התייצב עם אוניותיו לקרב ים ליד קנידוס מול הצי האתונאי בפיקודו של קונון. הצי הספרטני ניגף ופייסנדרוס עצמו נהרג.

## לקריאה נוספת
* פלוטארכוס. **חיי אישים - אנשי יוון**. תרגם מיוונית והוסיף הערות א"א הלוי. ירושלים, מוסד ביאליק, תשל"א. (הביוגרפיות של סולון, תמיסטוקלס ואלקיביאדס תורגמו על ידי מ"ה בן שמאי.

* Diodorus Siculus. *Library of History*. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Pausanias. *Description of Greece*. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: Theoi.
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
* Xenophon. *Hellenica*. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus
* Cornelius Nepos, *Lives of Eminent Commanders*. Translated by the Rev. John Selby Watson. 1886. Digitized copy in: tertullian.org


## הערות שוליים

קטגוריה:ספרטנים מן העת העתיקה
קטגוריה:המלחמה הקורינתית
קטגוריה:אישים שחיו במאה ה-4 לפנה"ס
קלירסטרים

**קלירסטרים בנקינג** (באנגלית: **Clearstream Banking S.A**) היא מסלקה פיננסית בינלאומית שבסיסה בעיר לוקסמבורג, וחברה בת של מפעילת הבורסה הגרמנית דויטשה בורסה . 

קלירסטרים מספקת שירותי משמרת וסליקה בגרמניה, לוקסמבורג ובשוק הבינלאומי בניירות ערך, קרנות נאמנות ומכשירים פיננסיים מורכבים. קלירסטרים מעניקה שירותים פיננסיים גלובליים בהיקף של מעל ל-10 טריליון אירו. 

קלירסטרים נוצרה ממיזוג בשנת 2000 בין Cedel International, מסלקת ניירות ערך לוקסמבורגית שהוקמה בשנות ה-70 להסדרת הסליקה בשוק איגרות החוב האירופי על ידי מספר בנקים אירופים בראשות אדמונד ישראל ו-Deutsche Börse Clearing, מסלקת הבורסה לניירות ערך בפרנקפורט. לקלירסטרים נוכחות במעל ל-50 שווקים, לקוחות ב-110 מדינות וסניפים ונציגויות בניו יורק, סינגפור, לונדון, טוקיו וברחבי אירופה. 

קלירסטרים ידועה כסולקת ומחזיקה הגדולה ביותר של איגרות חוב ממשלתיות אירופיות. המתחרה העיקרית של קלירסטרים באירופה היא יורוקליר (Euroclear) שבסיסה בבריסל.

## פרשיות והאשמות
בלוקסמבורג קיימת סודיות בנקאית קשוחה והיא מרכז פיננסים עולמי ידוע - בו קלירסטרים שחקנית מרכזית ואף אחת המעסיקות הגדולות בדוכסות. קלירסטרים ובעבר Cedel הואשמו מספר פעמים כמסייעות בהעברות כספים באופן שאינו ניתן לאיתור ובמתן תשתית להעלמות מס. במהלך השנים הואשמה החברה במספר פרשיות, בהן "הפרשייה הראשונה" אשר נחשפה כאשר עיתונאי צרפתי ראיין ופרסם ספר בעזרתו של בכיר קלירסטרים לשעבר ארנסט בקס הנוגע בעבירות פיננסיות חובקות עולם שנעשו באמצעות החברה, ו"הפרשייה השנייה" בה הואשמו מספר בכירים צרפתיים בהלבנת כספים דרך המסלקה, וביניהם ראש ממשלת צרפת לשעבר, ניקולאי סרקוזי. לאחר מכן הואשמה אף כי היא מחזיקה בחשבונותיה כספי טרור בסך 2 מיליארד יורו, שמקורם באיראן.

בתחילת המאה נקשרה המסלקה להתמוטטות קונצרן הענק "דייהו" ובעבר Cedel הייתה חלק מסנקדל בה היו מעורבות המאפיה האיטלקית ובנק הוותיקן. בנוסף נטען כי לאחר התמוטטות בנק האשראי והמסחר הבינלאומי (BCCI), המשיכו בכיריו לנהל את עסקי הבנק באמצעות חשבונות ב-Cedel. פרשיות המסלקה העניקו השראה למספר סרטי קולנוע: בשנת 2009 עם הסרט הבנק ובשנת 2014 יצא לאקרנים הסרט "פרשיות קלירסטרים".

## קישורים חיצוניים
* 

קטגוריה:סליקה
קטגוריה:פרנקפורט
קטגוריה:גרמניה: כלכלה
יעל כהן (מעצבת)

**יעל כהן** (נולדה ב-1978) היא מעצבת ישראלית ומרצה באקדמיה לאמנות ועיצוב בצלאל.

## ביוגרפיה
נולדה באשדוד ב-1978, בעלת תואר שני בקולנוע ותסריטאות ותואר ראשון בעיצוב ואמנות מהמכון האקדמי טכנולוגי בחולון, אותו סיימה בהצטיינות. למדה סמסטר ב-Design academy Eindhoven בהולנד. ב-2005 החלה להרצות בבצלאל.

לאחר יצירה על גבול העיצוב והאמנות החליטה להתמקד בעיצוב כובעים ואבזרי ראש בקונטקס עיצובי-אמנותי. ב-2012 נפתח קורס בין-מחלקתי 'אבזרי ראש' המלמד את יסודות הכובענות. החלה ללמד גם קורס כובעים בבי"ס 'הגילדה' בתל אביב.

## יצירתה

## לימודים
* **2005-2007** - תואר שני, MFA, החוג לקולנוע וטלוויזיה, מגמת תסריטאות, אוניברסיטת תל אביב.
* **2000-2004** - תואר ראשון, B.Sc.T.E, במגמת עיצוב ואמנות, מכון אקדמי טכנולוגי חולון. סיום התואר בהצטיינות.
* **2000-2004** - תעודת הוראה, מכון אקדמי טכנולוגי חולון.
* **2003** - לימודי סמסטר ב-Design Academy Eindhoven, הולנד.

## פרסים
* **2004** - תעודת הצטיינות מחלקתית, תואר ראשון.
* **2000** - פרס הנשיא, הביאנלה לציור.
* **2001** - פרס תחרות אמנים צעירים מטעם עיריית אשדוד.

## תערוכות
### תערוכות יחיד
* 2010 - "ימבשה", תערוכת יחיד, בית האמנים, תל אביב.

### תערוכות קבוצתיות
* 2007 - תערוכת 'מאז יצא מתוק', תערוכה קבוצתית, מוזיאון אשדוד.
* 2005 - תערוכת עיצוב קבוצתית, 'רהוטים 2006 '.
* 2005 - תערוכת עיצוב קבוצתית, 'קיץ פלוס', גלריית החווה.
* 2005 - תערוכת עיצוב קבוצתית, 'אובייקט', גלריית כפ"ס/ מוזיאון אשדוד.
* 2002 - תערוכת 'חרוסת', בית לואי פסטר, יפו. במסגרת לימודי תואר ראשון.
* 2000 - תערוכת ציור קבוצתית, בית אמנים, אשדוד.
* 2000 - תחרות 'אמנים צעירים באשדוד' בתחומי האמנות הפלסטית, זכייה במקום ראשון.
* 1999 - הביאנלה לציור, בית הנשיא, ירושלים.

### תערוכות קבוצתיות בחו"ל
* 2005 - תערוכת עיצוב קבוצתית בינלאומית, Galleria Della Piane, מילאנו.
* 2005 - תערוכת עיצוב קבוצתית, Pavilion satellite, מילאנו.
* 2003 - תערוכת עיצוב קבוצתית, "objects for leisure", איינדהובן, הולנד.

## גלריה
 
File:Yael Cohen2.jpg|Andy who, 2013
File:Yael Cohen3.jpg|At the drop of the hat, 2013
File:Yael Cohen4.jpg|Can you hear me, 2013
File:Yael Cohen5.jpg|ELLEN, לבד, 2013
File:Yael Cohen8.jpg|Justine hats, 2013
File:Yael Cohen10.jpg|Meduza, גבס, רדי מייד, נוצות, 2013
File:Yael Cohen11.jpg|אוקסימורון, עיבוד מחשב, 2011
File:Yael Cohen12.jpg|כובעי FRANKY, לבד, 2013
File:Yael Cohen13.jpg|ללא כותרת, 2013


## קישורים חיצוניים

* סטודיו Justine לעיצוב כובעים ואבזרי ראש
* הכובעים המקסימים של יעל כהן, באתר Saloona, 29 במאי 2013.
* 

## הערות שוליים

קטגוריה:מעצבות ישראליות
קטגוריה:מעצבים ישראלים
קטגוריה:סגל בצלאל
קטגוריה:מורים לאמנות בישראל
קטגוריה:בוגרי המכון הטכנולוגי חולון HIT
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1978
קטגוריה:ישראלים שנולדו ב-1978
Lyla

**Lyla** (מעברית: **לילה**) הוא האלבום החמישי של אבישי כהן, שיצא בספטמבר 2003 בהוצאת רזדאז רקורדז בניו יורק, ארצות הברית.

רזדאז רקורדז היא חברת תקליטים שהוקמה על ידי אבישי כהן עם מנהלו האישי, ריי ג'פורד, ב-2002. Lyla הוא אלבום הבכורה של הוצאה זו. ארבעת אלבומיו הקודמים הוצאו לאור על ידי חברת התקליטים Stretch Records בבעלות צ'יק קוריאה, שאיתו עבד כהן מאז 1996.

כהן תיאר את Lyla כ"מחקר בגילוי עצמי והגשמה עצמית". האלבום מציג תוצאה של התנסויות עם הרכבים שונים בהנהגת כהן, כמו The International Vamp Band שאיתם הופיע במהלך השנתיים שקדמו להוצאת Lyla ואיתם הוציא את אלבומו הקודם Unity; ולהקת רוק בשם GADU שהקים עם בוגרי מכללת וויליאם פטרסון וביניהם מארק ג'וליאנה, מי שהשתתף בהפקת האלבום ולימים היה לחלק מרכזי מאוד ביצירה של כהן כמתופף ב"שלישייה" (Avishai Cohen Trio) באלבומיו הבאים (במיוחד באלבומים At Home, Continuo, ו-Gently Disturbed).

כתוצאה מכך, האלבום ניכר בסוגתו המגוונת, ובצאתו נחשב לאקלקטי ביותר באלבומיו של אבישי כהן. כמו אלבומיו הקודמים, הסגנון סביב הנושא העיקרי של ג'אז בהשפעות שונות של מוזיקת עולם וברובו אינסטרומנטלי, אך נכללו בו מאפיינים שלא ניכרו קודם לכן אצל כהן, כמו השפעה ניכרת של מוזיקה אלקטרונית (*Handsonit*), מוזיקה מערב-אפריקאית (*Ascension*), מוזיקה קלה (*The Watcher* ו-*Come Together*), וכן כלל קטעי שירת סולו ולראשונה בביצועו של כהן עצמו (*How Long* ו-*Simple Melody*). כמו אלבומו הקודם Unity, גם Lyla נעדר מאפיינים מזרח-תיכוניים, קו המאפיין את מרבית עבודותיו של כהן (בשלושת אלבומיו הראשונים וברבים מאלבומיו הבאים).

הנעימות הולחנו כולן על ידי כהן, פרט לשלוש גרסאות כיסוי: ביצועים אינסטרומנטליים לשירים *[[Come Together]]* (1969) של הביטלס ו-*The Watcher* (2001) של Dr. Dre, וכיסוי ליצירה *Eternal Child* (1988) מאת צ'יק קוריאה, שאותה מבצע כהן עם קוריאה בדואט לקונטרבס ולפסנתר.

## רשימת השירים

## המשתתפים באלבום
* אבישי כהן – קונטרבס, גיטרת בס, פסנתר, פסנתר חשמלי (Wurlitzer, Fender Rhodes), סינתיסייזר, שירה
* מארק ג'וליאנה (Mark Guiliana) – תופים, כלי הקשה
* יגיל ברס (Yagil Baras) – קונטרבס, גיטרת בס
* יוסבני טרי (Yosvany Terry) – סקסופון אלטו, צֵ'קֵרֶה
* אבי ליבוביץ' – טרומבון, חליל
* דיאגו אורקולה (Diego Urcola) – חצוצרה, פלוגלהורן
* אלכס נוריס (Alex Norris) – חצוצרה, פלגהורן
* אריק מקפרסון (Eric McPherson) – תופים
* ברני קירש (Bernie Kirsh) – שירה
* ג'ף טיילור (Jeff Taylor) – שירה
* לולה (Lola) – שירה

**אמן אורח:**
* צ'יק קוריאה (Chick Corea) – פסנתר

## קישורים חיצוניים

* דף האלבום באתר הרשמי של אבישי כהן
* רשימת המבצעים בכל רצועה
* ביקורת באתר All About Jazz
* 
* ריאיון עם אבישי כהן לאחר צאת האלבום על הקמת רזדאז, על Lyla וההשראות לכמה מן היצירות

קטגוריה:אלבומי אבישי כהן
קו טאפו

**קו טאפוּ** (בתאית: **เกาะตาปู**) הוא אי הממוקם במפרץ פאנג נגה בים אנדמן בחופה המערבי של תאילנד. האי מכונה גם "**אי ג'יימס בונד**" על רקע הסרט "האיש בעל אקדח הזהב" מסדרת הסרטים של ג'יימס בונד שצולם באי, והפך אותו  למפורסם בעולם.

האי הוא סלע גיר שגובהו 20 מטרים, קוטרו בבסיסו 4 מטרים ובראשו 8 מטרים, ובשל צורתו הוא אתר תיירות פופולרי.

לא ניתן לבקר באי קו טאפו, ותיירים צופים בו מהאי הסמוך קאו פינג קאו, המצוי כ-40 מטרים מזרחית לקו טאפו.

ממוזער|centre|500px|מבט מקו פינג קאן לעבר קו טאפו

## ראו גם
* קו פי פי
* פוקט

## קישורים חיצוניים

קטגוריה:ים אנדמן
קטגוריה:תאילנד: איים
קטגוריה:ג'יימס בונד